CELEX: 62014TN0062
Language: lv
Date: 2014-01-27 00:00:00
Title: Lieta T-62/14: Prasība, kas celta 2014. gada 27. janvārī – BR IP Holder /ITSB – Greyleg Investments ( “HOKEY POKEY” )

12.5.2014   
            
            
               LV
            
            
               Eiropas Savienības Oficiālais Vēstnesis
            
            
               C 142/35
            
         Prasība, kas celta 2014. gada 27. janvārī – BR IP Holder/ITSB – Greyleg Investments (“HOKEY POKEY”)
   (Lieta T-62/14)
   2014/C 142/46
   Valoda, kādā sagatavots prasības pieteikums – angļu
   
      Lietas dalībnieki
   
   
      Prasītāja: BR IP Holder LLC (Canton, Amerikas Savienotās Valstis) (pārstāvji – F. Traub, lawyer, un C. Rohsler, Solicitor)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Greyleg Investments Ltd (Baltonsborough, Apvienotā Karaliste)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2013. gada 22. novembra lēmumu lietā R 1091/2012-4;
            
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: otra procesa ITSB Apelāciju padomē dalībniece
   
      Attiecīgā Kopienas preču zīme: vārdiska preču zīme “HOKEY POKEY” attiecībā uz 30. klasē ietilpstošajiem “konditorejas izstrādājumiem” – Kopienas preču zīmes reģistrācijas pieteikums Nr. 9 275 678
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: agrāka, nereģistrēta preču zīme “HOKEY POKEY”, kura Apvienotajā Karaliste tiekot izmantota attiecībā uz “konditorejas izstrādājumiem, proti, saldējumu”
   
      Iebildumu nodaļas lēmums: iebildumus pilnībā noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Regulas par Kopienas preču zīmi 8. panta 4. punkta pārkāpums